Яҡуп (Көйөргәҙе районы)

Координаттары: 52°37′39″ с. ш. 55°33′08″ в. д. (G) (O) (Я

**Яҡуп** — Башҡортостан Республикаһының Көйөргәҙе районындағы ауыл, Яҡшымбәт ауыл советына ҡарай. 2009 йылдың 1 ғинуарына халыҡ һаны — 424 кеше булған.
Почта индексы — 453352, ОКАТО коды — 80239805004.

## Географик урыны
* Район үҙәгенә тиклем (Ермолаево): 22 км
* Ауыл советы үҙәгенә тиклем (Яҡшымбәт): 7 км
* Яҡындағы тимер юл станцияһы (Ермолаево): 22 км
* Шайтан (Уяҙы) һәм  Оло Көйргәҙе йылғалары араһында (буйында) урынлашҡан.
* Ауыл янында Оло Көйөргәҙе, Кесе Көйөргәҙе, Шайтан-(Уяҙы), Санйын (Ерекле ҡаран) йылғалары ҡушыла.
* Көйөргәҙе районының көньяҡ-көнбайышында урынлашҡан. Ауылдың түбәнге осонан тау армыттары башлана. Улар яйлап ҡына бейегәйә бара.

## Халҡы

### Милли состав
Ауылда йәшәүселәрҙең күпселеген башҡорттар тәшкил итә, шулай уҡ килен булып төшкән бер нисә татар ҡатыны, 1928 йылда күсеп килеп ултырған сыуаштар, бер ҡасаҡ урыҫ йәшәй, 18-19 быуатта ауыл халҡы башҡорт-вотчинник булып һаналған.

### Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

…

## Иҫкәрмәләр


* 1816 −223
* 1842—536
* 1859—690
* 1920—551+ новая деревня 38

## Иҡтисад
Халыҡ малсылыҡ, баҡсасылыҡ, умартасылыҡ менән шөғөлләнә, күпләп ҡош-ҡорт аҫырай. 2000 йылдан Яҡуп ауылы Яҡшымбәт ауылына ҡараған «Искра» ауыл хужалығы коперативына инә.

## Тарих
1770 йылда ауылда академик И. И. Лепёхин булып үтә, ул урындағы мәҙрәсәлә күренекле абыҙҙың күп шәкерттәре булыуы тураһында яҙа.

Ауыл 18 быуаттарҙа Бөрйән улусы үҙәге булып торған.
1920 йылға хәтле ауыл Ырымбур губернаһы Стәрлетамаҡ өйәҙенең Етеырыу улусына керә. 1920 йылдан БАССР-ҙың Йылайыр кантонында, 1930 йылдан Көйөргәҙе районында. 1955 йылда Күмертау районына кертелә(үҙәге Күмертау ҡалаһы), 1962 йылда Мәләүез районына инә, ләкин ул 1964 йылда Күмертауға кире ҡушыла. 1990 йылда тарихи исеме кире ҡайтарыла, район үҙәге лә кире Ермолаево ауылына күсерелә.
Революциянан һуң, ауылдың халҡы ныҡ кәмей. Быға Граждандар һуғышы, 21-се йылғы аслыҡ ныҡ тәьҫир итә. Ауыл халҡы 1928 йыл Бишбүләк ауылынан килгән күскенселәрҙе ҡабул итә. 1927-28 йылдарҙа Ҡыҙыл Бөрйән колхозы төҙөлә. 1935 йылда 1-се Кинйәабыҙ менән берләштерелеп, «Каганович» исемен ала. 1957 йылдан 2000 йылғаса «Мораптал» тоҡомсолоҡ совхозының 4-се бүлексәһе була.

## Урамдар
* Үҙәк урам () — иң оҙон урам — 101 хужалыҡ
* Йәштәр урамы () — 11 хужалыҡ
* Көйөргәҙе урамы () — 9 хужалыҡ
* Сиражетдинов урамы () — 10 хужалыҡ
* Мәктәп урамы () — 5 хужалыҡ һәм ауыл фермаһы

## Билдәле шәхестәре
* Кинйәкәев Сабир Мөьмин улы, Көйөргәҙе районы гәзите мөхәррире, шағир, поэмалар авторы
* Диҡҡәт Бураҡаев — геолог
* Абдуллин Кинйәғәли Әбүбәкир улы (16.09.1941—14.01.2020), агроном, журналист, шағир, йәмәғәтсе. 2010 йылдан Рәсәй һәм Башҡортостандың Яҙыусылар союздары ағзаһы. 1988—2001 йылдарҙа Көйөргәҙе район гәзитенең мөхәррир урынбаҫары. 2001 йылдан Күмертау яҙыусылар ойошмаһы етәксеһе. Көйөргәҙе районының Баязит Бикбай исемендәге әҙәби премияһы лауреаты (2011), райондың почётлы гражданы (2018).

## Топонимикаһы
* Хитрау туғайы — был туғайлыҡ ауылдан ике км самаһы алыҫлыҡта ята. Урыҫ күскенселәре килгәс, Абдул халҡына бирелгән булған. Аҙаҡ кире алғандар. Әле ул бесәнлек булараҡ файҙаланыла.
* Тигеҙ уй — ауылдан уны Ғәфәр тауы айырып тора. Ул тип тигеҙ булып ята. Элек электән ауыл халҡы иген сәскән. Әле лә игенлек ролен башҡара. Яҙ көнөндә бик ажғырып ирегән һыу аға һәм Оло Көйөргәҙегә ҡушыла.
* Палата (плато һүҙенән үҙләштерелгән)- Туғай Кинйәһе ауылына барған юл ошо Палата аша уҙа. Тау башы тип-тигеҙ, унда Кинйә ауылы халҡы иген сәскән булған.
* Ғәфәр тауы — ауылдың йәме булған тау. Ауыл ошо тау итәгендә урынлашҡан. Ул ауылды ыжғыр бурандарҙан һаҡлаған. Иртә яҙ мал көтөүгә уңайлы. Легендаһы былай. Ауылда оҫта гармунсы йәшәгән. Ул ошо тау итәгенә сығып гармун тарта башлаһа, йәштәр уйынға йыйылған. Был нисәнсе йылдар икәне билдәһеҙ. Моғайын октябрь түңкәрелешенән һуңдыр инде. Ошо тауҙа һәр саҡ гармунда уйнар булған. Йәштәр уйынға йыйылған. Тик Ғәфәр бик йәшләй генә вафат булған. Бәлки аслыҡтандыр. Миңә быны Имелов Сәмирхан ағай һөйләгән ине.

* Хәйҙар төбәге
* Иҫке ырма(Иҫке ыҙма)
* Ҡараҡбаҫҡан
* Йәшен атҡан
* Ҡалмыҡҡырған
* Һәлтәш
* Оло туғай
* Сатыра
* Тышҡы сатыра
* Әсе
* Үле Шайтан
* Дамба
* Тирмән төбәге
* Татар туғайы

## Айгөл балалар баҡсаһы

## Яҡуп мәктәбе
Яҡуп мәктәбе тураһында 1770 йылда Иван Лепёхин яҙмаларында телгә алына.

1917 йылда ла мәктәп барлығы әйтелгән архив һаҡлағыстарҙа. 1918 йылдан ул ШКМ тип үҙгәртелә һәм, элекке волос бинаһы бирелә. Ете йыллыҡ мәктәп булған. Тик ауылдың киләсәген уйламаған ауылдаштарыбыҙ уны һатҡан. Аҙаҡ бер ҡатлы бина булараҡ башланғыс мәктәп төҙөлә. 1970 йылда совхоз эшселәре өсн төҙөлгән ике ҡатлы күп фатирлы йорт, мәктәп итеп үҙгәртеп ҡорола. 2007 йылда тәүге Президентыбыҙ Мортаза Рәхимов ваҡытында ике ҡатлы заманса мәктәп төҙөлдө.

## Мәсет
2008 йылда ауылдан сыҡҡан эшҡыуар Зиннур Исхаков төҙөттө. Әсәһенең иҫтәлегенә «Зөлхиә» исемен бирҙе.

## Фотогалерея

Рәсем:DSCF0508.JPG|
Рәсем:Якуп2.jpg| 
Рәсем:|
Рәсем:|
Рәсем:|
Рәсем:|
Рәсем:|
Рәсем:


## Сығанаҡтар


## Һылтанмалар
* Ауыл тураһында «Уфаген» сайтында

## Әҙәбиәт
* Ә. Әсфәндиәров Башҡорт ауылдары тарихы
* М. Усманова. Имя отчизны моей